
Subsemnatul Bucuroiu Constantin, primar al Oraşului Boldeşti-Scăeni, supun spre analiza şi aprobarea Consiliului Local "Proiectul de Hotărâre pentru aprobarea planului de acţiune locală pentru incluziunea comunităţilor de romi din oraşul Boldeşti-Scăeni pentru perioada 2023-2027" .
În baza Ordonanţei de Urgenţă a Guvernului nr. 57/2019 privind Codul administrativ şi a Hotărârii Guvernului României nr. 560/2022 pentru aprobarea Strategiei Guvernului României de Incluziune a cetăţenilor români aparţinând minorităţii rome pentru perioada 2022-2027, vă prezint următoarele:
-Potrivit Strategiei, Grupul de Lucru Local are ca atribuţii elaborarea planului local de măsuri privind incluziunea cetăţenilor români aparţinând minorităţii rome prin armonizarea principalelor nevoi identificate prin procesul de facilitare comunitară în cadrul GIL sau identificate de către autorităţile publice locale, cu măsurile prevăzute în Strategie.
-Planul de acţiune va fi asumat de către consiliul local prin hotărâre;
-Grupul de Lucru Local (GLL) a fost înfiinţat prin HCL nr. 154/27.09.2022, iar
componenţa acestuia s-a modificat prin HCL nr. 117/25.07.2023 .
Faţă de cele mai sus prezentate propun aprobarea Planului local de acţiune privind incluziunea cetăţenilor români aparţinând minorităţii rome din oraşul Boldeşti-Scăeni pentru perioada 2023-2027, aşa cum este prezentat în anexă.
În speranţa aprobării, vă mulţumesc anticipat !

